
         Nr.23/37/2003

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege privind aprobarea Ordonanţei Guvernului nr.5/2003 pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România, transmis cu adresa nr.16 din 3 februarie 2003, înregistrată sub nr.23/37 din 6 februarie 2003.



În raport de conţinutul şi obiectul său, proiectul de lege face parte din categoria legilor ordinare.

PREŞEDINTE,

István Antal

                                                                                      Nr.23/37/2003

RAPORT

asupra proiectului de Lege privind aprobarea Ordonanţei Guvernului nr.5/2003 pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectul de Lege privind aprobarea Ordonanţei Guvernului nr.5/2003 pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România, transmis cu adresa nr.16 din 3 februarie 2003, înregistrată sub nr.23/37 din 6 februarie 2003.



Cu adresa nr.54 din 13 ianuarie 2003, Consiliul Legislativ a avizat favorabil proiectul ordonanţei Guvernului supusă aprobării prin prezentul proiect de lege.



Cu avizul nr.16 din 19 februarie 2003, Comisia juridică, de disciplină şi imunităţi a avizat favorabil proiectul de lege.



Cu avizul nr.26/1095 din 11 februarie 2003, Comisia pentru administraţie publică, amenajarea teritoriului şi echilibru ecologic a avizat favorabil proiectul de lege.



Cu avizul nr.68 din 11 februarie 2003, Comisia pentru buget, finanţe şi bănci a avizat favorabil proiectul de lege.



Prin ordonanţa care face obiectul prezentului proiect de lege se urmăreşte modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România.


Amendamentele admise de comisie, însuşite şi de iniţiator, reglementează mai multe aspecte, şi anume:



- obligaţia de a organiza până la 30 septembrie 2003 de către consiliile judeţene pe a căror rază administrativ teritorială se află trasee turistice montane şi/sau pârtii de schi servicii publice judeţene SALVAMONT şi organizarea de către consiliile locale servicii publice locale SALVAMONT;



- obligaţia de a organiza până la data de 30 iunie 2003 servicii publice SALVAMAR şi posturi de prim ajutor medical de către Compania Naţională "Apele Române" sau de către agenţi economici care au în administrare plaje de litoral;



- obligaţia de a organiza până la 30 iunie 2003 de către consiliile locale sau agenţii economici, care au în administrare ştranduri sau plaje, altele decât cele de litoral de servicii publice locale de salvare sau posturi de salvare, după caz, precum şi posturi de prim ajutor medical;



- modalitatea de finanţare a serviciilor publice locale şi judeţene SALVAMONT, a serviciilor publice SALVAMAR, a serviciilor locale de salvare sau a posturilor de salvare, după caz, precum şi a posturilor de prim ajutor medical.



La comisie au fost depuse amendamente de următorii deputaţi: Istvan Antal, Robert Raduly - grupul parlamentar UDMR, Ioan Bivolaru, Aurelia Vasile - grupul parlamentar PSD, Mircea Toader, Anca Boagiu - grupul parlamentar PD.



Potrivit prevederilor art.60 din Regulamentul Camerei Deputaţilor, membrii comisiei au dezbătut proiectul de lege şi amendamentele formulate în şedinţele din 11 şi 25 martie 2003.



La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, din partea Ministerului Turismului: domnul Nicu Rădulescu - secretar de stat şi doamna Adriana Matei - şef oficiu juridic.



La examinarea prevederilor asupra cărora s-au formulat amendamente au luat cuvântul pentru a-şi exprima punctele de vedere, autorii amendamentelor, ceilalţi membri ai comisiei şi reprezentanţii Ministerului Turismului care au fost de acord cu amendamentele admise de comisie.



După dezbateri, s-a hotărât cu unanimitate de voturi, ca proiectul de Lege privind aprobarea Ordonanţei Guvernului nr.5/2003 pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România să fie supus, spre dezbatere şi adoptare în plenul Camerei Deputaţilor, cu amendamente admise de comisie, astfel cum rezultă din anexa care face parte integrantă din prezentul raport.



La lucrările comisiei au fost prezenţi 21 de deputaţi din totalul de 25 membri ai comisiei.



În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţia României.

A M E N D A M E N T E     A D M I S E

În urma dezbaterii în comisie, proiectul de lege se aprobă cu următoarele amendamente:

	Nr.

crt.
	Text iniţial
	Text adoptat

(autorii amendamentelor)


	Motivaţia

	0
	1
	2
	3

	1.
	Titlul legii

LEGE

pentru aprobarea Ordonanţei Guvernului nr.5/2003 pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România


	Nemodificat
	

	2.
	Articol unic. - Se aprobă Ordonanţa Guvernului nr.5/2003 pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România, adoptată în temeiul art.1 pct.II poz.17 din Legea nr.680/2002 privind abilitarea Guvernului de a emite ordonanţe.


	Articol unic. - Se aprobă Ordonanţa Guvernului nr.5/2003 pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România, adoptată în temeiul art.1 pct.II poz.17 din Legea nr.680/2002 privind abilitarea Guvernului de a emite ordonanţe, publicată în Monitorul Oficial al României, Partea I, nr.947 din 23 decembrie 2002, cu următoarea modificare:


	Pentru respectarea normelor de tehnică legislativă.


	0
	1
	2
	3

	3. 
	Titlul ordonanţei

ORDONANŢA

pentru modificarea art.33 din Ordonanţa Guvernului nr.58/1998 privind organizarea şi desfăşurarea activităţii de turism în România


	Nemodificat
	

	4. 
	Articol unic - Articolul 33 din Ordonanţa Guvernului nr.58/1998 privind organizarea şi desfăşurarea activităţii de turism în România, publicată în Monitorul Oficial al României, Partea I, nr.309 din 26 august 1998, aprobată cu modificări şi completări prin Legea nr.755/2001, se modifică şi va avea următorul cuprins:


	Nemodificat
	

	5. 
	Art.33. - (1) Consiliile judeţene pe a căror rază administrativ-teritorială se află trasee turistice montane şi/sau pârtii de schi organizează servicii publice SALVAMONT care coordonează activitatea de prevenire a accidentelor montane şi de salvare în munţi a persoanelor accidentate.

(2) În localităţile pe teritoriul cărora există trasee turistice montane şi/sau pârtii de schi, consiliile locale pot organiza, în condiţiile legii, servicii publice locale SALVAMONT.

(3) Agenţii economici sau autorităţile publice care au în administrare plaje sau ştranduri, direct sau prin concesionare, au obligaţia să înfiinţeze posturi de salvare şi posturi de prim ajutor medical.

(4) Finanţarea activităţii desfăşurate de serviciile publice SALVAMONT se asigură din bugetele locale ale judeţelor, respectiv ale comunelor, oraşelor sau municipiilor, după caz.

(5) Prin hotărâri ale Guvernului, la propunerea Ministerului Turismului, se aprobă normele privind prevenirea accidentelor montane şi organizarea activităţii de salvare în munţi, precum şi cele privind organizarea posturilor de salvare şi a posturilor de prim ajutor pe plaje şi în ştranduri.


	La articolul unic, art.33 va avea următorul cuprins:
Art.33. - (1) Consiliile judeţene pe a căror rază administrativ-teritorială se află trasee turistice montane şi/sau pârtii de schi organizează până la 30 septembrie 2003 servicii publice judeţene SALVAMONT care coordonează activitatea de prevenire a accidentelor montane şi de salvare în munţi a persoanelor accidentate şi supraveghează activitatea de amenajare, întreţinere şi reabilitare a traseelor montane din judeţ.

Dep.Robert Raduly - UDMR

Dep.Istvan Antal - UDMR

Dep.Ioan Bivolaru - PSD

Dep.Aurelia Vasile - PSD

(2) Consiliile locale pe a căror rază administrativ-teritorială există pârtii de schi organizează, până la 30 septembrie 2003, servicii publice locale SALVAMONT.

Dep.Robert Raduly - UDMR

Dep.Istvan Antal - UDMR

(3) Compania Naţională "Apele Române" S.A. sau agenţii economici care au în administrare plaje de litoral au obligaţia să înfiinţeze până la 30 iunie 2003 servicii publice SALVAMAR şi posturi de prim ajutor medical.

Dep.Robert Raduly - UDMR

Dep.Istvan Antal - UDMR

Dep.Mircea Toader - PD

Dep.Anca Boagiu - PD

(4) Consiliile locale şi agenţii economici care au în administrare ştranduri sau plaje, altele decât cele de litoral, au obligaţia să înfiinţeze până la 30 iunie 2003 servicii publice locale de salvare sau posturi de salvare, după caz, precum şi posturi de prim ajutor medical.

Dep.Robert Raduly - UDMR

Dep.Istvan Antal - UDMR

Dep.Mircea Toader - PD

Dep.Anca Boagiu - PD

(5) Finanţarea serviciilor publice judeţene şi locale SALVAMONT se asigură din bugetele locale ale judeţelor, respectiv ale municipiilor, ale oraşelor sau comunelor, după caz.

Dep.Robert Raduly - UDMR

Dep.Istvan Antal - UDMR

(6) Finanţarea serviciilor publice SALVAMAR, a posturilor de salvare şi a posturilor de prim-ajutor medical, a serviciilor publice locale de salvare se asigură din bugetul propriu de către administrator, respectiv, Compania Naţională "Apele Române" S.A., consiliile locale sau agenţii economici, după caz.

Dep.Robert Raduly - UDMR

Dep.Istvan Antal - UDMR

Dep. Mircea Toader - PD

Dep.Anca Boagiu - PD

Alineatul (5) devine alin.(7) nemodificat.
	Pentru formularea corectă a textului, delimitarea clară a serviciilor publice judeţene SALVAMONT, de cele locale şi stabilirea termenului în care aceste servicii publice trebuie să fie organizate.

În conformitate cu HG nr.77/2003 privind instituirea unor măsuri pentru prevenirea accidentelor montane şi organizarea activităţii de salvare în munţi.

Pentru formularea corectă a textului, delimitarea clară a serviciilor publice judeţene SALVAMONT, de cele locale şi stabilirea termenului în care aceste servicii publice trebuie să fie organizate.

Pentru corelare cu prevederile legale în vigoare (faleza şi plajele mării au fost concesionate, prin atribuire directă Companiei Naţionale "Apele Române" - S.A., pe o durată de 49 de ani în 1999) şi stabilirea în acelaşi timp a termenului în care aceste servicii publice trebuie să fie organizate.

Reformulare necesară pentru corelarea cu soluţia adoptată la alin.(3), şi stabilirea termenului în care aceste servicii sau posturi să fie organizate.

Corelare cu completările făcute la alin.(1) şi alin.(2).

Completare necesară pentru precizarea modului de finanţare a serviciilor publice SALVAMAR, respectiv a serviciilor publice locale de salvare, a posturilor de salvare şi a posturilor de prim ajutor medical.


                                   PREŞEDINTE,                                                                           SECRETAR,    

                                     István Antal                                                                             Aurelia Vasile

                                                                                                 RAPORTORI






Dep.Istvan Antal - UDMR

Dep.Ioan Bivolaru - PSD






Dep.Robert Raduly - UDMR

Dep.Aurelia Vasile - PSD






Dep.Mihail Fâcă - PSD

Dep.Ioan Miclea - PRM



Dep.Dumitru Dragomir - PRM

Expert, Viorela Gondoş

